
Adroddiad
Cyflwyniad 
Fel darpar athrawes yn astudio ar y cwrs TAR cynradd, mae’n ofynnol i ni sicrhau ein bod ni yn gwella ein hiaith Gymraeg yn ystod y flwyddyn yma ac yn sicrhau ein bod ni yn gweithio tuag at wellhad yn ein holl yrfa. Yn bwysicach oll, mae gofynion gyda ni fel athrawon i sicrhau fod iaith Gymraeg ddisgyblion o safon a bod ni fel athrawon yn gweithio tuag at wella safonau’r iaith Gymraeg. Gyda’r byd addysg yn newid yn cloi, mae’r Llywodraeth Cymru (2017) ar ben hyn yn bwriadu sicrhau miliwn o siaradwyr yn y wlad erbyn 2050. Mae Llywodraeth Cymru o fewn eu cynllun gweithredu 2017 yn dangos yn glir fod gan y sector addysg newidiai i wneud er mwyn cyrraedd y targed yma yn 2050, ond mae Llywodraeth Cymru (2017) yn ddweud, nid oes angen i ysgolion dechrau gyda man cychwyn penodol, ond yn hytrach mae dyletswydd gennym i adeiladu ar y sylfaen sydd gennym hyd yn hyn ynglŷn ar iaith a llythrennedd Gymraeg o fewn ysgolion. Wrth fod yn ddarpar athrawes ac wedi ymarfer o fewn ysgolion Gymraeg, teimlaf fod y pwysigrwydd o ddod ag elfennau gwella’r iaith Gymraeg i mewn i bob gwers lle yn briodol, yn un o’r ffordd fwyaf llwyddiannus i ymarfer iaith a llythrennedd y disgyblion. 
Yn yr adroddiad yma, edrychi’r at sut wnes i weithredu sgiliau llythrennedd disgyblion yn ffordd drawsgwricwlaidd sydd yn sicrhau bod y disgyblion yn gweithio arno eu sgiliau Gymraeg ym mhob ffordd posibl. Teimlaf fy mod wedi gwella safonau iaith a llythrennedd fy hunain yn ystod y broses hefyd, dyma rywbeth fyddaf yn parhau i wneud yn ystod fy ngyrfa. Yn ystod yr adroddiad yma, fyddwn yn adlewyrchu nôl ar fy mhrofiad, gan hunan adfyfyrio wrth edrych ar beth aeth yn dda a beth wnaeth ddim, beth oedd y pwrpas o’r gwersi a addysgais? Sut ymatebodd y plant yn ystod y gwersi? Edrychi’r yn fanwl at brofiadau a chynlluniau gwersi gwahanol.
Cynllun Gwers & Fideo Ffilm 
Fyddwn yn dweud yn bersonol, fod gennym sgiliau o safon uchel yn yr iaith Gymraeg. Wrth fod yn hollol rugl yn yr iaith a dyma fy iaith gyntaf wrth wneud fy holl amser yn addysg yn yr iaith yma, mae gen i ddyletswydd i sicrhau fod y disgyblion rydw i yn addysgu yn gweithio ar ei sgiliau iaith a llythrennedd Gymraeg. O ran sgiliau iaith a llythrennedd plant yn ysgolion heddiw mae’n amlwg fod bwlch o fewn yr adran yma gan fod nifer o ddisgyblion yn mynychu ysgol heb unrhyw sgiliau o fewn yr iaith ac yn methu siarad neu gyfathrebu ynddo, ond er ddweud hyn, mae Huws, o fewn Institute of Welsh Affairs (2020) yn arddangos fod y nifer o blant o’r oedran 5-15 sydd yn gallu siarad yr iaith wedi dyblu ers 1981, ond nid yw hyn yn golygu fod yr iaith ar sgiliau llythrennedd o safon. Dyweda Huws (2020) fod 13% o bobl yng Nghymru yn defnyddio’r iaith Gymraeg bron phob dydd, ond wrth ddweud hyn, dim ond 11% o’r boblogaeth sydd yn rhugl yn yr iaith yng Nghymru. Er mwyn cwrdd gyda syniadau’r Llywodraeth ynglŷn â chael miliwn o siaradwyr erbyn 2050, rydw i yn teimlo fod ffordd effeithiol o wneud hyn i’w i sicrhau fel athrawon ein bod ni yn cwrdd â thargedau llythrennedd disgyblion o fewn pob gwers, nid yw’n becso os taw wers Mathemateg neu Wyddoniaeth rydym yn dysgu, ond gelli’r defnyddio ein sgiliau er mwyn sicrhau fod disgyblion yn cwrdd â gofynion iaith a llythrennedd Gymraeg. Dyma ffordd realistig o wneud a chwrdd gyda’r targed a dyma sut rydw i wedi bod yn cwrdd gyda sgiliau llythrennedd y disgyblion o fewn y gwersi a addysgwyd. 
Er ddweud hyn, maent yn gallu fod yn anodd ar adegau. Gyda gofynion y cwricwlwm yn gofyn am lawer wrthym, weithiau mae’n gallu fod yn anodd plethu mewn sgiliau llythrennedd ar ben y sgiliau eraill sydd gyda’r disgyblion i gwblhau, mae angen i athrawon arbrofi gyda pha strategaethau sydd yn gweithio iddyn nhw, a gweithio yn drawsgwricwlaidd oedd yn gweithio i mi. O fewn atodiad 1, gweli’r cynllun gwers Mathemateg a dyma’r wers fe wnes i wneud fel enghraifft yn y fideo ar sut rydw i yn sicrhau fod sgiliau llythrennedd disgyblion yn cael ei chwrdd o fewn pob gwers. Fel y gwelir, gwers am ddosbarth derbyn oedd hyn, gyda’r prif ffocws ar siapiau, ond dyma le teimlais fy mod yn gallu ehangu ar sgiliau’r disgyblion. Defnyddiais y sgil: ‘Sgiliau iaith, llythrennedd a chyfathrebu: (Sgil: Datblygu a chyflwyno gwybodaeth a syniadau): siarad am bethau y maent wedi’u llunio neu wedi’u gwneud gan ychwanegu rhywfaint o ddisgrifiad’. Yn ystod y wers, bu angen i'r disgyblion enwi a disgrifio siapiau 2D a 3D, yn gallu didoli a rhoi esboniad bras o’r siapiau. 
Yn ystod y wers, teimlais fod y disgyblion yn ymateb yn dda, yn gallu enwi’r siapiau yn gywir ac yn dechrau dysgu sut i ynganu'r siapiau yn glir. Wrth gymryd amser, ac yn esbonio sut i gofio’r enwau a beth oedd yn wahanol ym mhob siâp, dysgodd y disgyblion terminoleg Gymraeg ar ben enwau’r siapiau, gyda’r mwyafrif o’r disgyblion yn gallu esbonio pam yn fras iawn ac yn ychwanegu rhywfaint o ddisgrifiad i'r siâp. Ymatebodd y disgyblion yn wych i hyn gan dangos mwynhad a balchder o allu enwi’r siapiau a bach o ddisgrifiad gan ddefnyddio terminoleg briodol. 
Yn ogystal â hyn, yr hyn oedd ddim mor effeithiol oedd y cysylltiad rhwng enwi’r siapiau a chysylltu'r siâp gyda’r gair ar y bwrdd gwyn ac yn gallu dechrau darllen y gair. Gydag ymarfer, daeth y disgyblion yn llawer mwy cyfarwydd gyda’r geiriau a beth edrychon nhw fel gan gysylltu gyda’r siâp gan ddefnyddio cardiau fflach. Teimlaf, dyma rywbeth sydd yn gallu bod yn anodd, felly mae defnyddio adnoddau fel cardiau fflach yn helpu’r disgyblion wneud y cysylltiad.
Ar y cyfan, teimlais fod y wers wedi mynd yn llwyddiannus gan ddangosodd y disgyblion eu bod nhw wedi cwrdd gyda’r sgil llythrennedd ac yn gallu disgrifio’r siapiau gan ddefnyddio ac ynganu’r derminoleg Gymraeg cywir. Erbyn diwedd y gwersi, bu bron pawb yn y dosbarth yn gweithio tuag at sgiliau Blwyddyn 1 a dyma foment o falchder i mi wrth weld y disgyblion yn datblygu yn eu llafar a llythrennedd Cymraeg. Wrth ddewis y pwnc yma, teimlais fydda hyn yn ffordd hwylus i'r disgyblion i ddysgu terminoleg Gymraeg, a dangosodd i fod yn llwyddiannus. Pob Dydd Gwener wnes i baratoi cwis i’r disgyblion ar y siapiau a’r derminoleg, bu’r disgyblion wrth eu bodd sydd yn dangos fod ffordd hwylus a diddorol i wella safonau Cymraeg.
Cynlluniau Gwersi & taflenni phrifysgol 
Yn ystod y flwyddyn ddiwethaf, gwelwch yn yr atodiadau gyntaf y cynlluniau gwersi wnes i a addysgais i flwyddyn 4 a Dosbarth Derbyn sydd yn dangos sut yr wyf wedi sicrhau datblygu sgiliau llythrennedd Gymraeg ddisgyblion. Nid dim ond hyn, ond welwch yn yr atodiadau amseroedd yn y brif ysgol lle rydw i wedi mynychu gwersi Gymraeg er mwyn wella safonau a sgiliau fi. Gwelwch yn yr atodiad olaf rhai o’r adnoddau a ddefnyddiwyd yn ystod PAP i hybu sgiliau llythrennedd disgyblion. Gyda’r cwricwlwm newydd gan Donaldson yn dod i rym, dangosa Llywodraeth Cymru (2015) fod un o’r blaenoriaethau’r cwricwlwm yw sicrhau fod yr iaith Gymraeg yn ffynnu yn addysg ac o fewn y cwricwlwm newydd mae’n orfodol fod disgyblion yn dysgu Cymraeg i fynnu i'r oedran 16.
Gyda hyn, mae’r Llywodraeth yn disgwyl fod y disgyblion yn meithrin eu sgiliau Gymraeg ac yn hyderus yn yr iaith, fel darpar athrawes rydw i yn teimlo bod yn bwysig fy mod i yn hyderus ac yn dangos hyn i'r disgyblion. O fewn y brif ysgol ac o fewn atodiad 7 gweli’r rhai o'r gwaith a wnes i yn y brif ysgol, yn ogystal â hyn fe wnes i gymryd y fenter a gwneud y dystysgrif sgiliau iaith. Rydw i yn teimlo fod y gwersi gloywi iaith yn y brif ysgol wedi bod yn fuddiol iawn, y rheswm am hyn yw oherwydd dyma gyfle i ni adolygu ein sgiliau a rheolau Gymraeg ac rydym yn mynd dros bob dim eto yn barod i’n hamser ar leoliad, teimlaf fy mod wedi ennill hyder wrth wneud hyn. Gyda’r dystysgrif sgiliau iaith, er ei fod o fudd i ni, teimlaf nid oeddwn yn dysgu cymaint ar sesiynau gloywi iaith. Ar ôl mynychu’r sesiynau yma, fe wnes i fynd adre ac ail edrych dros y gwaith er mwyn ei adolygu yn barod i PAP. Er fy mod yn rhugl yn yr iaith, teimlaf mai o hyd llefydd i wella. 
Gyda fy amser yn y brif ysgol, bu fy nhiwtor gloywi iaith wedi ysbrydoli mi gyda’r ffordd oedd hi yn sicrhau ein bod ni fel darpar athrawon yn adolygu ein hiaith a llythrennedd ac yn gwella ein sgiliau. Ar ôl weld hyn, dyma beth wnaeth ysbrydoli mi i sicrhau fod y disgyblion a addysgais ar leoliad yn gwella ei llythrennedd Gymraeg ar draws pob pwnc. Fel y gwelwch yn Atodiad 1 hyd at Atodiad 7, rwyf wedi sicrhau sgiliau llythrennedd ar draws pob gwers, sydd yn gwneud y wers yn drawsgwricwlaidd. Teimlaf wrth wneud hyn, nid oedd y disgyblion yn ystyried ei fod nhw yn gwella sgiliau llythrennedd ac weithiau welais fod hyn yn gweithio yn well. Yr hyn sydd yn anodd am hyn, yw’r gwahaniaethu. O fewn pob gwers rydw i yn gwahaniaethu yn briodol, ond weithiau wrth wneud y sgiliau yn drawsgwricwlaidd mae’n gallu bod yn anodd gwahaniaethu’r darn llythrennedd ar ben y pwnc / topig eu hunain felly dyma rywbeth i ystyried. Er ddweud hyn, dysgais sesiynau Gymraeg yn ystod yr wythnos a dyma le bu amser i mi wahaniaethu o ran sgiliau llythrennedd y disgyblion. 
Dysgais fod adnoddau yn gallu hybu sgiliau llythrennedd disgyblion. O fewn y dosbarth chwaraeais nifer o gemau sillafu gyda Blwyddyn 4 ar ôl iddynt adolygu ei geiriau’r wythnos yn barod i’r prawf ar ddydd Gwener. Nid dim ond hyn, ond welais fod rhoi’r disgyblion o fewn timau gan chwarae gemau yn helpu’r disgyblion i adolygu eu geiriau sillafu. Pob wythnos, fel gwelwch yn Atodiad 8, fe wnes i baratoi prawf sillafu a gweithgareddau sillafu i'r disgyblion. 
Gyda’r derbyn, ymatebodd y disgyblion yn arbennig i gardiau fflach gyda’r llun a gair ar y cardiau. Er bod yr adnoddau yma yn gweithio yn dda, yr hyn oedd yn anodd oedd wrth fod yn fryn mewn amser, bu angen wneud hyn ar y carped fel dosbarth a bu rhai disgyblion yn fwy cryf nag eraill ac felly bu’n anodd mesur ble oedd pawb yn unigol. Defnyddiais y rhain gyda disgyblion yn unigol hefyd a weithiodd yn arbennig, mae angen cofio i weithio’n unigol gyda phob disgybl er mwyn sicrhau ei fod nhw yn gweithio tuag at ei llawn botensial. Teimlaf wrth fod yn y derbyn fod yr iaith Gymraeg yn cael dylanwad enfawr mewn gwaith a dealltwriaeth y disgyblion, mae’r strategaeth o ddweud yn Saesneg unwaith ac ailadrodd yn Gymraeg dwywaith yn helpu’r disgyblion dysgu’r iaith a hybu ei sgiliau llythrennedd gan fod canran uchel o’r disgyblion yn mynychu ysgol heb unrhyw Gymraeg. 
Casgliad: 
Ar y cyfan, teimlaf fod yr holl brofiadau megis gwella fy sgiliau llythrennedd fy hunain yn y brif ysgol a thu allan, a sicrhau fy mod fel darpar athrawes pob tro yn gweithio ar sgiliau llythrennedd y disgyblion wedi bod yn llwyddiannus. Fel y gwelir yn gynharach, mae nifer wedi gweithio yn effeithiol, ond mae rhaid cofio bod pethau yn mynd o le, ac fel athrawon ddylen ni deall hyn a symud ymlaen yn y ffordd fwyaf effeithiol. Er fy mod wedi dysgu nifer fawr yn ystod y flwyddyn ddiwethaf, fyddaf yn parhau i ddysgu mwy er mwyn budd i mi fy hun, ond yn fwy pwysicach er mwyn trosglwyddo fy ngwybodaeth a sgiliau fi i’r disgyblion a addysgwyd. Wrth wneud y sesiynau gloywi iaith, rwyf yn hollol ymwybodol fy mod yn gallu troi at fy nhiwtor am gefnogaeth, ac o fewn ysgolion mae pawb yn hollol barod i gefnogi ein gilydd o fewn yr adran yma.

